|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:**  |  |
| Закон за допълнение на Закона за гражданското въздухоплаване и свързана промяна в Наказателния кодекс | **Становище по ред:** |  |
| **Номер и дата:**  |  |
| **В отговор на №:**  | 03-00-120/28.02.2025 г. |
| **Институция:** | Министерство на транспорта и съобщенията |
| **Диспозитив:** |  |
| **Основание:** | Чл. 30б, ал. 3, т. 2, б. “а” | от Устройствения правилник на Министерския съвет и на неговата администрация |

|  |
| --- |
| Относно раздел 3 „Заинтересовани страни“:Обръщаме внимание, че обхватът на заинтересованите страни е от изключително значение при преценката за целесъобразността и ефикасността на всяко законодателно изменение. С оглед на това предлагаме да се посочи приблизителен брой на заинтересованите/засегнатите страни и да се опише по какъв начин ще бъдат засегнати (например институциите, с ангажименти и участие в административните процеси).Относно раздел 4 „Варианти на действие. Анализ на въздействията:”Представянето на Вариант 2 трябва да съдържа максимално пълна и точна информация относно предвидените нормативни промени, действия или мерки, които ще бъдат предприети с цел ефективното противодействие на нерегламентирано навлизане на безпилотни въздухоплавателните средства и за предотвратяване на опасността от настъпване на тежки авиационни инциденти.Във Вариант *2* трябва да се опишат както конкретните предложения за промени, така и очакваните ефекти за засегнатите и заинтересованите страни. Като заключение може да се включат изводи относно необходимостта от предвиждане на финансови, организационни, технически и др. ресурси за реализиране на промените, да се опише как ще бъдат осигурени тези ресурси, какви ще са конкретните ангажименти на отделните структури в процеса, какви са очакваните ползи за бюджета и др.Ако във Вариант 2 се предвижда прилагане на принудителни мерки за отстраняване на безпилотно въздухоплавателно средство без издадено разрешение, е необходимо да се уточни дали ще бъдат въведени санкции. В случай че се предвиждат санкции, следва да се опише механизмът за квалифициране на нарушенията, начинът за определяне на размера на санкциите и компетентните органи, отговорни за контрола и налагането на административни наказания при установени нарушения.Относно раздел 7 „Консултации:”В раздела се посочва, че законоустановеният срок за провеждане на обществената консултация по чл. 26 от Закона за нормативните актове е 30 дни.Относно извършване на последваща оценка на въздействието:За осигуряване на проверката на съотношението между формулираните цели и постигнатите резултати е необходимо в заключителните разпоредби на законопроекта да бъде посочено в какъв срок ще бъде извършена последваща оценка на въздействието на закона и кой е компетентният орган, който ще организира нейното извършване. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.\*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ** **„МОДЕРНИЗАЦИЯ НА АДМИНИСТРАЦИЯТА“ В****АДМИНИСТРАЦИЯТА НА МИНИСТЕРСКИЯ СЪВЕТ****ИСКРЕН ИВАНОВ** |